Ülvü Qənizadə

Ülvü Qənizadə () Azərbaycanı təmsil edən yunan-Roma güləşçisi. 72 kq çəkidə ikiqat dünya (2024, 2025) və Avropa (2023) çempionu. 

1 mart 2026-cı il tarixinə olan məlumata görə, 400 xal göstəricisi ilə Azərbaycan idmançılarının reytinqində dördüncü yeri tutur. 

 Erkən həyatı 
1 yanvar 1999-cu ildə Azərbaycanda, Suraxanı rayonunun Hövsan qəsəbəsində anadan olmuşdur.https://www.idman.biz/az/news/wrestling/106656

 Karyerası 
Ülvü Qənizadə 2015-ci ilin avqustunda Bosniya və Herseqovinanın Sarayevo şəhərində baş tutan yeniyetmələr arasında Dünya Çempionatının bürünc medalına sahibi oldu.

Daha sonra Ülvü Qənizadə 2016-cı ilin martında İranın Tehran şəhərində baş tutan Yadigar İmamın xatirəsinə həsr olunan beynəlxalq turnirdə gümüş medalın sahibi oldu. Həmin ilin iyulunda İsveçdə baş tutan yeniyetmələr arasında Avropa Çempionatının bürünc medalına sahib olan Ülvü Qənizadə, sentyabrda Gürcüstanda baş tutan yeniyetmələr arasında Dünya Çempionatının final görüşündə Qırğızıstan nümayəndəsi Ağyol Mahmudova məğlub olaraq turnirin gümüş medalına sahib oldu.

2017-ci ilin iyununda Almaniyanın Dortmund şəhərində baş tutan gənclər arasında Avropa Çempionatında mübarizə aparmaqla gənclərin turnirlərində debüt edən Ülvü Qənizadə, ümumi nəticədə 12-ci pillədə qərarlaşdı.

2018-ci ilin mayında Qazaxıstanda baş tutan Jaqsiliq Üşqempirovun xatirəsinə həsr olunan beynəlxalq turnirin qalibi olan Ülvü Qənizadə, həmin ayda Rusiyada baş tutan hərbçilər arasında Dünya Çempionatının final görüşündə Rusiya nümayəndəsi Adam Quraqa məğlub olaraq turnirin gümüş medalına sahib oldu. Daha sonra o, iyunda İstanbul şəhərində baş tutan 23 yaşlılar arasında Avropa Çempionatında 11-ci pillədə qərarlaşdı. İyulda İtaliyanın Roma şəhərində gənclər arasında Avropa Çempionatının həlledici görüşündə Rusiya təmsilçisi Məhəmməd Yarbilov üzərində qələbə qazanaraq turnirin qalibi olan Ülvü Qənizadə, sentyabrda Trnava şəhərində gənclər arasında Dünya Çempionatında uğursuz nəticə göstərdi və 24-cü pillənin sahibi ol

2019-cu ilin aprelində Rumıniyanın Buxarest şəhərində Avropa Çempionatlarında debüt edən Ülvü Qənizadə, turniri 10-cu pillədə başa vurdu. Daha sonra o, iyunda İspaniyada gənclər arasında Avropa Çempinatında 8-ci pillənin sahibi olsa da, avqustda Estoniyanın Tallin baş tutan gənclər arasında Dünya Çempionatının final görüşündə Rusiya nümayəndəsi Sergey Stepanova məğlub olaraq turnirin gümüş medalına layiq görüldü.

Ülvü Qənizadə 2020-ci ildə İtaliyanın Roma şəhərində baş tutan Avropa Çempionatının bürünc medalına sahib oldu.

2021-ci ildə isə Ülvü Qənizadə Norveç şəhərində (Norveç) baş tutan Dünya Çempionatını 8-ci pillədə başa vursa da, Belqrad şəhərində (Serbiya) şəhərində baş tutan U23 Dünya Çempionatının bürünc medalına sahib oldu.

Ülvü Qənizadə 2022-ci ildə əvvəlcə İstanbul şəhərində baş tutan Vəhbi Əmrənin xatirəsinə həsr olunan beynəlxalq turniri onuncu pillədə başa vursa da, daha sonra Budapeşt şəhərində Avropa Çempionatının bürünc, Roma şəhərində Matteo Pellicone Turnirinin və Konya şəhərində V İslam Həmrəyliyi Oyunlarının gümüş medallarına sahib oldu. Serbiyanın Belqrad şəhərində baş tutan və ilin əsas turniri hesab olunan Dünya Çempionatında isə Ülvü Qənizadə turniri gümüş medalla başa vurdu.

2023-cü ildə Ülvü Qənizadə əvvəlcə Xorvatiyanın Zaqreb şəhərində baş tutan Zagreb Open beynəlxalq turnirində mübarizə aparsa da, turniri 22 idmançı sırasında 20-ci pillədə başa vurdu. Apreldə isə Ülvü Qənizadə Avropa Çempionatında mübarizə apardı. 1/8 final mərhələsində Ukrayna nümayəndəsi Andrey Kuliyə 4:1, 1/4 final mərhələsində Bolqarıstan nümayəndəsi Devid Dimitrova 4:1, 1/2 final mərhələsində isə Türkiyə nümayəndəsi Səlcuq İnana 2:1 hesabları ilə qalib gələn Ülvü Qənizadə, turnirin final görüşündə Fransa nümayəndəsi İbrahim Qanema 8:8 hesabı ilə qalib gəldi və Avropa Çempionatının qalibi oldu. Həmin il Macarıstanda Varga Yanos beynəlxlq turnirinin gümüş medalına sahib olan Ülvü Qənizadə Serbiyada Dünya Çempionatında uğursuz çıxış etdi və turniri 12-ci pillədə başa vurdu.

Karyerasının ən uğurlu mövsümü 2024-cü ilə təsadüf edən Ülvü Qənizadə yanvarda Zaqreb şəhərində (Xorvatiya) Zagreb Open beynəlxalq turnirinin qalibi olsa da, fevralda Buxarest şəhərində (Rumıniya) Avropa Çempionatını gümüş medalla başa vurdu. İlin əsas turnirində — Tirana şəhərində (Albaniya) baş tutan Dünya Çempionatında isə Qənizadə bütün rəqibləri üzərində qələbə qazanaraq dünya çempionu oldu.

 Nəticələri 
SıraİlYarışEv sahibiNəticə12015Yeniyetmələrin Dünya Çempionatı Bos. və Herseqovina3.22016Yadigar İmam Turniri İran2.3Yeniyetmələrin Avropa Çempionatı İsveç3.4Yeniyetmələrin Dünya Çempionatı Gürcüstan2.52017Gənclərin Avropa Çempionatı Almaniya12.62018Jaqsiliq Üşqempirov Turniri Qazaxıstan1.7Hərbçilərin Dünya Çempionatı Rusiya2.8U-23 Avropa Çempionatı Türkiyə11.9Gənclərin Avropa Çempionatı İtaliya1.10Gənclərin Dünya Çempionatı Slovakiya24.112019Avropa Çempionatı Rumıniya10.12Gənclərin Avropa Çempionatı İspaniya8.13Gənclərin Dünya Çempionatı Estoniya2.142020Avropa Çempionatı İtaliya3.15Fərdi Dünya Çempionatı Serbiya12.162021Dünya Çempionatı Norveç8.17U-23 Dünya Çempionatı Serbiya3.182022Vəhbi Əmrə Turniri Türkiyə10.19Avropa Çempionatı Macarıstan3.20Matteo Pellicone Turniri İtaliya2.21İslam Həmrəyliyi Oyunları Türkiyə2.22Dünya Çempionatı Serbiya2.232023Zagreb Open Xorvatiya20.24Avropa Çempionatı Xorvatiya1.25Varga Yanos Turniri Macarıstan2.26Dünya Çempionatı Serbiya12.272024Zagreb Open Xorvatiya1.28Avropa Çempionatı Rumıniya2.29Varga Yanos Turniri Macarıstan8.30Dünya Çempionatı Albaniya1.

 İstinadlar 

Kateqoriya:Azərbaycanın kişi güləşçiləri
Kateqoriya:Azərbaycanın yunan-roma güləşçiləri
Kateqoriya:Güləş üzrə dünya çempionları
Kateqoriya:Güləş üzrə Dünya Çempionatının medalçıları
Kateqoriya:Güləş üzrə Avropa çempionları
Kateqoriya:Güləş üzrə Avropa Çempionatının medalçıları
Kateqoriya:İslam Həmrəyliyi Oyunları çempionları
Kateqoriya:2021 İslam Həmrəyliyi Oyunlarında medal qazananlar